местоположението на кораба, изпратен автоматично от устройството за спътниково проследяване на кораба до центъра за наблюдение на рибарството на държавата членка на флага;
 б)
 „доклад за местоположението“ означава доклад, изготвен от капитана на кораба, както е предвидено в член 25 от Регламент (ЕО) No 404/2011 на Комисията (4);
 в)
 „номер CFR“ означава идентификационният номер на кораба в регистъра на флота на Общността съгласно член 10 от Регламент (ЕО) No 26/2004 (5).
 Член 2
 Точки за контакт
 1. Държавите членки изпращат информацията относно точките за контакт съгласно член 4, параграфи 3 и 4 от Регламент (ЕO) No 1236/2010, до секретариата на NEAFC и на Агенцията на Общността за контрол на рибарството („Агенцията“) в електронен формат.
 2. Държавите членки публикуват информацията по параграф 1 в зоната с ограничен достъп на своя уебсайт, създадена по силата на членове 114 и 116 от Регламент (ЕС) No 1224/2009.
 ГЛАВА II
 МЕРКИ ЗА НАБЛЮДЕНИЕ
 Член 3
 Участие на Съюза
 1. Списъкът по член 5, параграф 1 от Регламент (ЕС) No 1236/2010 включва корабите, които имат разрешение за риболов на един или повече регулирани ресурса, разпределени по видове.
 Където е приложимо, списъкът указва номера CFR, предоставен на всеки кораб.
 2. Държавите членки незабавно уведомяват Комисията по електронен път за корабите, чиито разрешения за риболов в регулаторната зона са били оттеглени или временно прекратени.
 Член 4
 Записване на улова
 1. В допълнение към информацията, определена в член 14 от Регламент (ЕО) No 1224/2009, риболовният дневник по член 8 от Регламент (ЕС) No 1236/2010 съдържа информацията, установена в част A на приложение I към настоящия регламент.
 2. Дневникът на продукцията по член 8, параграфи 2 и 3 от Регламент (ЕС) No 1236/2010 е определен в част Б на приложение I.
 3. Товарният план по член 8, параграфи 2 и 3 е определен в част В на приложение I.
 4. Кодът, който трябва да се използва за всеки вид, е кодът, определен от Организацията по прехрана и земеделие към Организацията на обединените нации (ФАО), както е посочено в приложение II.
 Член 5
 Докладване на улова от регулирани ресурси и местоположението
 Държавите членки използват формата и спецификациите за предаването на информация на секретариата на NEAFC съгласно членове 9 и 11 от Регламент (ЕС) No 1236/2010, определени в приложение III.
 Член 6
 Общо докладване на улова
 Държавите членки предават данните съгласно член 10, параграфи 1 и 2 от Регламент (ЕС) No 1236/2010 във формат XML.
 ГЛАВА III
 ИНСПЕКЦИИ
 Член 7
 Определен орган
 Агенцията е определена да:
 а)
 координира дейностите по надзора и инспекциите, посочени в член 17, параграф 1 от Регламент (ЕС) No 1236/2010;
 б)
 получава, изпраща и препраща уведомленията по член 18, параграф 2, член 19, параграф 1 и член 20, параграф 9 от Регламент (ЕС) No 1236/2010;
 в)
 води регистъра по член 18, параграф 4 от Регламент (ЕС) No 1236/2010.
 Член 8
 Идентифициране на инспекторите и на средствата за инспекции
 1. Специалният документ за самоличност по член 16, параграф 2 от Регламент (ЕС) No 1236/2010 съответства на образеца, определен в част А на приложение IV.
 2. Специалният сигнал за инспекции